સંજયે જ નહિ, એમના જેવા બીજા અનેક હિન્દી ફિલ્મકારોએ સમજી જવું પડશે કે ભારતનાં ઐતિહાસિક પાત્રો સાથે કોઈ પણ બહાનું કાઢીને ચેડાં કરી શકાશે નહિ. એમ. એફ. હુસૈન નામના એક ચિત્રકારે અભિવ્યક્તિની સ્વતંત્રતાના નામે હિન્દુ દેવીદેવતાઓની પવિત્રતાને અભડાવતાં ચિત્રો દોર્યાં ત્યારે અનેક લિબરલવાદી કટ્ટર લેખકો હુસૈનની પગચંપી કરવા દોડી ગયેલા. આમાંના કોઈએ હુસૈનને પૂછ્યું નહોતું કે ડોસા, તેં તારા મોહમ્મદ પયગંબર અને એની માતા-પત્ની વગેરે માટે આવાં નાગાં ચિત્રો કેમ દોર્યાં નહિ. કોઈએ તે વખતે એવું નહોતું કહ્યું કે હુસૈનની જેમ હિન્દુ ચિત્રકારો જ્યારે વિધર્મીઓના આરાધ્ય દેવો વિશે આવાં નાગાં ચિત્રો દોરશે ત્યારે દેશની કેવી હાલત થશે.